Man (57) op KZN-plaas vermoor | Maroela Media
Man (57) op KZN-plaas vermoor
ŉ 57-jarige man is Saterdag omstreeks 08:00 op ŉ plaas in Vryheid in KwaZulu-Natal doodgesteek.
Kapt. Nqobile Gwala, woordvoerder van die polisie, het aan Maroela Media gesê die man is deur twee onbekende aanvallers op die plaas Eensgevonden genader waarna hulle hom met ŉ skerp voorwerp gesteek het.
“Hy is op die toneel dood.”
Volgens Gwala het die verdagtes die man se vrou, die oomblik toe sy by die plaas aankom, in haar kar ingedwing en geld begin eis. “Hulle het met haar na ŉ kitsbank gery waar sy gedwing is om vir hulle geld te trek.”
Volgens Gwala het die gemeenskap gehelp en een verdagte is vasgetrek.
“Die tweede verdagte is vanoggend [Sondag] deur die Vryheid-polisie vasgetrek. Albei is glo in hul 20’s.”
Volgens Ian Cameron, hoof van gemeenskapsveiligheid by AfriForum, is die man vanaf omstreeks 08:00 gemartel. “Toe sy vrou ongeveer ses ure daarna daar aankom en hulle haar inwag, het sy nog nie geweet haar man is dood nie.”
ŉ Saak van moord en ontvoering word ondersoek.
Die verdagtes sal binnekort in die Vryheid-landdroshof verskyn.
Man (69) stap 2 km vir hulp ná NW-plaasaanval
Boere insteleer Alarm stelsels nou voor dat die moordenars voor jou staan. Dink man. Dit gaan erger word. Moenie wag nie.
Jy sal my nie glo nie. Daardie woorde was op my tong voordat ek jou kommentaar gesien het.
Ek elke dag is dit nog n aanval en niks word gedoen. Mense wat gaan ons doen?
Ek is so jammer om hierdie slegte nuus te hoor, my hart is so seer vir daardie arme familie. Ek dra nou my vuurwapen 24/7…..
Dis darem te erg. Stem saam n mens gaan niemand meer vertrou nie, niemand help wat hulp soek nie. Niemand meer oplaai nie. Mense begin asb. versigtig en paraat wees . Mag God hierdie mense vertroos.